જો કે રાષ્ટ્રીય વેઈટલિફ્ટિંગ સંઘના અધ્યક્ષ સહદેવ યાદવનું સંજીતાને સમર્થન છે. તેઓ બોલ્યા કે, ‘સંજીતા ઉપર ડોપ પરીક્ષણનો નમૂનો ગયા નવેંબરમાં અમેરિકામાં લેવામાં આવ્યો હતો, જે વિશ્વ ચેમ્પિયનશીપની સ્પર્ધામાં ભાગ લેતા પહેલાં લેવામાં આવ્યો હતો. અને ત્યારબાદ તેણીએ એપ્રિલમાં રમાયેલી ગોલ્ડકોસ્ટ કોમનવેલ્થ ગેમ્સમાં સુવર્ણચંદ્રક જીત્યો. મને એ નથી સમજાતું કે પરીક્ષણનું પરિણામ જાહેર કરવામાં આટલી બધી વાર કેમ લગાડવામાં આવી.’ ‘ડોપ પરીક્ષણમાં અમે હજી આગળની ‘બી’ ટેસ્ટ કરાવીશું અને પરિણામ આવ્યા બાદ આંતરરાષ્ટ્રીય વેઈટલિફ્ટિંગ સંઘમાં એની રજૂઆત કરવા સિનિયર વકીલની સેવા લઈશું. મને પૂરો વિશ્વાસ છે કે તેણીએ કોઈ પ્રતિબંધિત દવાઓ નથી લીધી. સંજીતાને નિર્દોષ સાબિત કરવામાં અમે સફળ થઈશું.’